ඒ, චෝදනා එල්ල වී ඇති  නියෝජ්‍ය පොලිස්පති නාලක ද සිල්වා සම්බන්ධයෙන් සිදුකෙරෙන පරීක්ෂණ කටයුතු නිමවන තෙක් ඔහුගේ සේවය අත්හිටුවන ලෙස ඉල්ලමින්.මීට අමතරව එකී පරීක්ෂණ කටයුතු මෙහෙයවීම අතපසු කිරීම මත පොලිස්පති පූජිත් ජයසුන්දර සේවයෙන් ඉවත් කරන ලෙස අවශ්‍ය නිර්දේශයන් කතානායකවරයා වෙත යොමුකරන ලෙස ද ඔවුන් එම පැමිණෙල්ලෙන් ඉල්ලා තිබෙනවා.කෙසේ වෙතත්, පසුගියදා දූෂණ විරෝධී බලකායේ මෙහෙයුම් අධ්‍යක්ෂ නාමල් කුමාර සමඟපැමිණිල්ලක් ඉදිරිපත් කිරීම සඳහා පොලිස් කොමිසමට පැමිණි සිංහලේ ජාතික සංවිධානයේ සභාපති ඩෑන් ප්‍රියසාද් විසින් නාමල් කුමාර අද දැඩි ලෙස විවේචනයට ලක් කළා.ඒ මහසොන් බලකායේ කැඳවුම්කරු අමිත් වීරසිංහට සිදුවූවායැයි කියන අසාධාරණයක් සම්බන්ධයෙන් පැමිණිල්ලක් ගොනු කිරීම සඳහා පොලිස් කොමිසමට පැමිණි අවස්ථාවේයි.